Sertab Erener

Sertab Erener (* 4. december 1964, Istanbul, Turecko) je turecká speváčka. V roku 2003 zvíťazila s piesňou „Everyway That I Can“ na Eurovision Song Contest, kde reprezentovala Turecko.

 Životopis 
Sertab Erener sa narodila v decembri 1964 v Istanbule. Študovala spev na gymnáziu a neskôr aj na Štátnom konzervatóriu v Istanbule. So svojim silným hlasom trénovala šesť rokov soprán.

Na začiatku svojej kariéry spolupracovala s tureckou speváčkou Sezen Aksu. V roku 1989 vystupovala so skupinou Klips v národných kvalifikačných kolách Eurovision Song Contest s piesňou „Hasret“. Vo výberovom finále obsadila tretie miesto. O rok neskôr sa opäť kvalifikovala do kvalifikačného finále, tentoraz s piesňou „Sen benimlesin“, s ktorou obsadila vo finále šieste miesto.

V roku 1992 vydala svoj debutový štúdiový album s názvom Sakin ol!, z ktorého sa predalo milión kópií, čo z neho robí najpredávanejší album v Turecku.

V roku 2003 reprezentovala Turecko na Eurovision Song Contest, ktorá sa sa konala v Rige v Lotyšsku. Spievala pieseň „Everyway That I Can“, ktorá dostala 167 bodov a stala sa tak prvou tureckou víťazkou Eurovision Song Contest. Pieseň „Everyway That I Can“ sa stala celoeurópskym hitom.

 Albumy 
Sakin Ol! (1992)
Lâ'l (1994)
Sertab Gibi (1997)
Sertab Erener (1999)
Turuncu (2001)
No Boundaries (2004)
Aşk Ölmez (2005)
Painted On Water (2009)
Rengârenk (2010)
Sade (2013)
Kırık Kalpler Albümü (2016)
Ben Yaşarım (2020)
Her Dem Yeşil (2023)

 Iné projekty 


 Zdroj 

Kategória:Turecké speváčky
Kategória:Víťazi Eurovision Song Contest
Kategória:Osobnosti z Istanbulu